ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สด. 6/2554เรื่อง ข้อกําหนดเพิ่มเติมที่เกี่ยวกับการออกและเสนอขายศุกูก(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 72 และมาตรา 81 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 9 และมาตรา 15 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย และอาศัยอํานาจตามความในข้อ 14 และข้อ 15 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 18/2553 เรื่อง หลักเกณฑ์เกี่ยวกับการเป็นทรัสต์ในธุรกรรมที่เกี่ยวกับศุกูก ลงวันที่ 26 พฤศจิกายน พ.ศ. 2553 และข้อ 14 ข้อ 17 ข้อ 26(6) และข้อ 35 แห่งประกาศคณะกรรมการกํากับตลาดทุน ที่ ทด. 2/2554 เรื่อง ข้อกําหนดที่เกี่ยวกับการออกและเสนอขายศุกูก และการเปิดเผยข้อมูล ลงวันที่ 10 มกราคม พ.ศ. 2554 สํานักงานออกข้อกําหนดไว้ดังต่อไปนี้ข้อ ๑ ประกาศนี้(1) เป็นข้อกําหนดเพิ่มเติมที่ใช้ประกอบกับข้อกําหนดตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์เกี่ยวกับการเป็นทรัสต์ในธุรกรรมที่เกี่ยวกับศุกูก และประกาศคณะกรรมการกํากับตลาดทุนว่าด้วยข้อกําหนดที่เกี่ยวกับการออกและเสนอขายศุกูก และการเปิดเผยข้อมูล(2) เป็นการกําหนดหน้าที่ของผู้ที่เกี่ยวข้องซึ่งมีหน้าที่ก่อนและภายหลังการเสนอขายศุกูกที่ออกใหม่(3) เป็นการกําหนดรายการในสัญญาก่อตั้งทรัสต์สําหรับการออกศุกูกข้อ ๒ ประกาศนี้มีข้อกําหนดในเรื่องดังต่อไปนี้(1) แบบคําขออนุญาตเสนอขายศุกูกที่ออกใหม่ และการยื่นเอกสารหลักฐาน หรือรายงานที่เกี่ยวข้อง ตามหมวด 1(2) คุณสมบัติที่ปรึกษาชะรีอะฮ์ ตามหมวด 2(3) รายการและข้อความในสัญญาก่อตั้งทรัสต์ที่เกี่ยวกับการออกศุกูก ตามหมวด 3(4) ข้อกําหนดเกี่ยวกับร่างหนังสือชี้ชวน ตามหมวด 4(5) การรายงานผลการขายศุกูกต่อประชาชน ตามหมวด 5(6) รายการขั้นต่ําในใบศุกูก ตามหมวด 6(7) การจัดทําทะเบียนผู้ถือศุกูก ตามหมวด 7 หมวด ๑ แบบคําขออนุญาตเสนอขายศุกูกที่ออกใหม่ และการยื่นเอกสารหลักฐาน หรือรายงานที่เกี่ยวข้อง\_\_\_\_\_\_\_\_\_\_\_\_\_\_\_\_\_\_\_\_ข้อ ๓ ให้ผู้ที่ประสงค์จะเสนอขายศุกูกที่ออกใหม่ยื่นคําขออนุญาตและเอกสารหลักฐานตามแนวทางและวิธีการที่จัดไว้บนเว็บไซต์ของสํานักงานพร้อมทั้งชําระค่าธรรมเนียมคําขออนุญาตในวันยื่นคําขออนุญาตนั้นข้อ ๔ ในกรณีที่มีการเปลี่ยนแปลงศุกูกทรัสต์ภายหลังการออกศุกูก ให้ทรัสต์ผู้ออกศุกูกแจ้งการเปลี่ยนแปลงดังกล่าวตามแนวทางและวิธีการที่จัดไว้บนเว็บไซต์ของสํานักงานข้อ 4/12 ยกเลิกหมวด ๒ คุณสมบัติที่ปรึกษาชะรีอะฮ์ \_\_\_\_\_\_\_\_\_\_\_\_\_\_\_\_\_\_\_\_ข้อ ๕ ที่ปรึกษาชะรีอะฮ์ที่จะให้ความเห็นว่าศุกูกที่ขออนุญาตเป็นไปตามหลักศาสนาอิสลามจะต้องมีคุณสมบัติดังต่อไปนี้(1) เป็นสถาบันการเงินที่ได้รับอนุญาตให้ประกอบกิจการให้บริการทางการเงินตามหลักชะรีอะฮ์จากธนาคารแห่งประเทศไทย หรือ(2) เป็นบุคคลธรรมดาที่มีคุณสมบัติตามข้อ 6ข้อ ๖ บุคคลธรรมดาที่จะเป็นที่ปรึกษาชะรีอะฮ์ต้องมีคุณสมบัติดังต่อไปนี้(1) มีวุฒิการศึกษาอย่างน้อยในระดับปริญญาตรีในสาขาวิชาใดวิชาหนึ่งดังต่อไปนี้ (ก) กฎหมายอิสลาม (ข) หลักการศาสนาอิสลาม (ค) กฎหมายพาณิชย์และธุรกรรมอิสลาม (ง) เศรษฐศาสตร์อิสลามและการเงินการธนาคารอิสลาม (2) มีประสบการณ์อย่างน้อยสามปีในด้านใดด้านหนึ่งดังต่อไปนี้ (ก) ให้คําปรึกษาหรือคําแนะนําเกี่ยวกับหลักการของศาสนาอิสลาม (ข) วิจัย และพัฒนาเกี่ยวกับการเงินการธนาคารอิสลาม (ค) เป็นผู้บรรยายสาขาวิชาใดวิชาหนึ่งตาม (1) ของสถาบันที่เป็นที่รู้จักและยอมรับ(3) มีความรู้ความสามารถในภาษาอาหรับหรือจบการศึกษาจากมหาวิทยาลัยที่ใช้ภาษาอาหรับเป็นหลักในการเรียนการสอน(4) ไม่มีลักษณะต้องห้ามดังต่อไปนี้ (ก) เป็นบุคคลที่ถูกศาลสั่งพิทักษ์ทรัพย์ บุคคลล้มละลาย คนไร้ความสามารถ หรือคนเสมือนไร้ความสามารถ (ข) เคยต้องคําพิพากษาถึงที่สุดในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์หรือสัญญาซื้อขายล่วงหน้า หรือความผิดเกี่ยวกับการหลอกลวง ฉ้อฉล หรือทุจริต หรือเคยถูกเปรียบเทียบปรับเนื่องจากการกระทําความผิดดังกล่าว (ค) อยู่ระหว่างถูกกล่าวโทษในความผิดตาม (ข) โดยหน่วยงานที่กํากับดูแลสถาบันการเงิน หรืออยู่ระหว่างถูกดําเนินคดีอันเนื่องมาจากกรณีที่หน่วยงานดังกล่าวกล่าวโทษในความผิดตาม (ข) (ง) เคยเป็นกรรมการ ผู้จัดการ หรือบุคคลผู้มีอํานาจในการจัดการของสถาบันการเงิน โดยมีส่วนก่อให้เกิดความเสียหายหรือต้องร่วมรับผิดชอบในความเสียหายที่เกิดขึ้นต่อสถาบันการเงินดังกล่าวซึ่งถูกเพิกถอนใบอนุญาต ถูกควบคุมกิจการ หรือถูกระงับการดําเนินกิจการ โดยหน่วยงานที่กํากับดูแลสถาบันการเงินนั้น เพื่อประโยชน์ในการพิจารณาการมีลักษณะต้องห้ามตาม (ค) และ (ง) คําว่า "สถาบันการเงิน" ให้หมายความถึงสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน หมวด ๓ รายการและข้อความในสัญญาก่อตั้งทรัสต์ที่เกี่ยวกับการออกศุกูก \_\_\_\_\_\_\_\_\_\_\_\_\_\_\_\_\_\_\_\_ข้อ ๗ สัญญาก่อตั้งทรัสต์ต้องประกอบด้วยรายการอย่างน้อยดังต่อไปนี้(1) รายการที่เกี่ยวกับการจัดตั้งกองทรัสต์และการออกศุกูก (ก) ชื่อ อายุ ประเภท และวัตถุประสงค์ของกองทรัสต์ โดยชื่อดังกล่าวต้องแสดงลักษณะของกองทรัสต์ (ข) ชื่อ ที่อยู่ และหมายเลขโทรศัพท์ของผู้ระดมทุน ผู้ก่อตั้งทรัสต์ (ถ้ามี) และทรัสต์ผู้ออกศุกูก (ค) วันที่จัดตั้งกองทรัสต์เพื่อการออกศุกูก (ง) ทรัพย์สินในกองทรัสต์(2) รายการที่เกี่ยวกับสิทธิประโยชน์และการคืนเงินลงทุน (ก) วัตถุประสงค์ในการออกศุกูก (ข) ลักษณะสําคัญของศุกูก ซึ่งต้องระบุสิทธิ เงื่อนไข และอัตราหรือสัดส่วนผลประโยชน์ที่ผู้ถือศุกูกจะได้รับ (ค) วิธีการ เวลา และสถานที่สําหรับการชําระเงินตามศุกูก (ง) การคืนเงินลงทุน และการคืนเงินลงทุนก่อนสิ้นอายุศุกูกซึ่งรวมถึงกรณีที่ทรัสต์ผู้ออกศุกูกไม่ได้รับอนุญาตให้เป็นทรัสต์อีกต่อไป (จ) สิทธิอื่นใดของผู้ถือศุกูก (ฉ) การประชุมผู้ถือศุกูก(3) รายการที่เกี่ยวกับศุกูกทรัสต์ (ก) ชื่อ ที่อยู่ และหมายเลขโทรศัพท์ของศุกูกทรัสต์ (ข) ข้อผูกพันที่ต้องจัดให้มีศุกูกทรัสต์ซึ่งทําหน้าที่ดูแลรักษาสิทธิประโยชน์ของผู้ถือศุกูกให้เป็นไปตามสัญญาก่อตั้งทรัสต์ตลอดอายุของศุกูก (ค) หน้าที่ของศุกูกทรัสต์เกี่ยวกับเรื่องดังต่อไปนี้ 1. อํานาจของศุกูกทรัสต์ในการกระทําในนามของตนเองเพื่อประโยชน์ของผู้ถือศุกูกทั้งปวงสําหรับการดําเนินการให้ทรัสต์ผู้ออกศุกูกและผู้ระดมทุนปฏิบัติตามสัญญาก่อตั้งทรัสต์และข้อตกลงที่เกี่ยวข้องกับกองทรัสต์ 2. การดําเนินการให้ผู้ระดมทุนปฏิบัติตามสัญญาก่อตั้งทรัสต์และข้อตกลงที่เกี่ยวข้องกับกองทรัสต์ 3. การฟ้องและการเรียกค่าเสียหายจากทรัสต์ผู้ออกศุกูกและผู้ระดมทุนในกรณีที่ไม่ปฏิบัติตามสัญญาก่อตั้งทรัสต์และข้อตกลงที่เกี่ยวข้องกับกองทรัสต์ (ง) การเป็นผู้ถือศุกูกของศุกูกทรัสต์ และข้อจํากัดการใช้สิทธิในฐานะผู้ถือศุกูก (ถ้ามี) (จ) การแต่งตั้ง เปลี่ยนแปลง และถอดถอนศุกูกทรัสต์ (ฉ) การแจ้งให้ผู้ถือศุกูกทราบเกี่ยวกับการเปลี่ยนแปลงศุกูกทรัสต์ภายในระยะเวลาที่กําหนดไว้ในสัญญาก่อตั้งทรัสต์(4) รายการที่เกี่ยวกับการบริหารจัดการกองทรัสต์ (ก) โครงสร้าง วิธีการ และธุรกรรม (ถ้ามี) ที่กองทรัสต์จะนําเงินที่ได้จากการเสนอขายศุกูกไปลงทุนหรือหาประโยชน์ โดยต้องระบุให้ชัดเจนว่ากองทรัสต์จะนําเงินไปลงทุนหรือหาประโยชน์จากผู้ระดมทุนในลักษณะใด และเป็นไปตามหลักการประเภทใดของศาสนาอิสลาม (ข) ข้อกําหนดเกี่ยวกับการคืนเงินลงทุน และอัตราหรือสัดส่วนการจ่ายผลประโยชน์ตอบแทนที่กองทรัสต์จะได้รับจากผู้ระดมทุนเพื่อประโยชน์ของผู้ถือศุกูก (ค) สิทธิ หน้าที่ และความผูกพันของทรัสต์ผู้ออกศุกูก ศุกูกทรัสต์ ผู้ระดมทุน และผู้ถือศุกูก (ง) เหตุที่มีการแก้ไขเปลี่ยนแปลงสัญญาก่อตั้งทรัสต์และวิธีการในการแก้ไขเปลี่ยนแปลง ทั้งนี้ ในกรณีที่เป็นการแก้ไขเปลี่ยนแปลงที่กระทบต่อสิทธิประโยชน์ของผู้ถือศุกูกให้ด้อยลง จะต้องได้รับความเห็นชอบจากที่ประชุมผู้ถือศุกูกเท่านั้น (จ) อัตราและวิธีจ่ายค่าธรรมเนียมหรือค่าใช้จ่ายอื่นใดที่เกี่ยวข้องกับกองทรัสต์ (ฉ) การมอบหมายการจัดการกองทรัสต์ (ถ้ามี) (ช) การทดรองจ่ายเงินเพื่อกองทรัสต์ของทรัสต์ผู้ออกศุกูกหรือศุกูกทรัสต์ (ถ้ามี) (ซ) การจัดทํางบการเงินของกองทรัสต์ (5) รายการที่เกี่ยวกับการออกใบศุกูกและการโอน (ก) การโอนศุกูก (ข) ตัวอย่างเอกสารหรือหลักฐานการถือศุกูกแนบท้ายสัญญาก่อตั้งทรัสต์ (ถ้ามี)(6) การสิ้นสุดสัญญาก่อตั้งทรัสต์ โดยให้ระบุเหตุที่ทําให้สัญญาก่อตั้งทรัสต์สิ้นสุดลง ทั้งนี้ ในกรณีที่สัญญาก่อตั้งทรัสต์สิ้นสุดลงเพราะมีการเลิกสัญญาก่อตั้งทรัสต์ ให้ระบุการดําเนินการในการเลิกสัญญาก่อตั้งทรัสต์ด้วย(7) การเลิกกองทรัสต์ และการชําระสะสางหนี้สินหมวด ๔ หมวด 4ข้อกําหนดเกี่ยวกับร่างหนังสือชี้ชวน\_\_\_\_\_\_\_\_\_\_\_\_\_\_\_\_\_\_\_\_ข้อ ๘ แบบของร่างหนังสือชี้ชวนที่ผู้เสนอขายศุกูกต้องยื่นต่อสํานักงาน ให้อนุโลมใช้ตามแบบแสดงรายการข้อมูลการเสนอขายศุกูกที่ผู้เสนอขายศุกูกมีหน้าที่ยื่นต่อสํานักงานตามประกาศคณะกรรมการกํากับตลาดทุนว่าด้วยข้อกําหนดที่เกี่ยวกับการออกและเสนอขายศุกูก และการเปิดเผยข้อมูลข้อ ๙ ร่างหนังสือชี้ชวนต้องมีข้อความดังต่อไปนี้ในหน้าแรก"บุคคลทั่วไปสามารถขอตรวจสอบหรือขอสําเนาแบบแสดงรายการข้อมูลและร่างหนังสือชี้ชวนได้ที่ศูนย์สารสนเทศตลาดทุน สํานักงานคณะกรรมการกํากับหลักทรัพย์และตลาดหลักทรัพย์ 333/3 ถนนวิภาวดีรังสิต แขวงจอมพล เขตจตุจักร กรุงเทพมหานคร ในเวลาทําการของสํานักงาน หรือทาง ๑๐ ในกรณีที่ประกาศคณะกรรมการกํากับตลาดทุนว่าด้วยข้อกําหนดที่เกี่ยวกับการออกและเสนอขายศุกูก และการเปิดเผยข้อมูล กําหนดให้ผู้เสนอขายศุกูกต้องจัดให้มีที่ปรึกษาทางการเงินที่อยู่ในบัญชีที่สํานักงานให้ความเห็นชอบเป็นผู้ร่วมจัดทําแบบแสดงรายการข้อมูลการเสนอขายศุกูก ให้ผู้เสนอขายศุกูกจัดให้มีที่ปรึกษาทางการเงินเป็นผู้ร่วมจัดทําร่างหนังสือชี้ชวนด้วยข้อ ๑๑ ในกรณีที่ผู้เสนอขายศุกูกประสงค์จะจัดทําร่างหนังสือชี้ชวนตามข้อ 8 ในรูปแผ่นบันทึกข้อมูล เพื่อให้ผู้จองซื้อมีสิทธิเลือกรับร่างหนังสือชี้ชวนตามรูปแบบที่ต้องการ แผ่นบันทึกข้อมูลดังกล่าวจะต้องมีข้อมูลถูกต้องตรงกันและนําเสนอข้อมูลในรูปแบบเดียวกันกับร่างหนังสือชี้ชวนตามข้อ 8ผู้เสนอขายศุกูกต้องส่งแผ่นบันทึกข้อมูลตามวรรคหนึ่งต่อสํานักงานก่อนหรืออย่างช้าภายในวันที่แบบแสดงรายการข้อมูลการเสนอขายศุกูกและร่างหนังสือชี้ชวนเริ่มมีผลใช้บังคับ หมวด ๕ การรายงานผลการขายศุกูกต่อประชาชน\_\_\_\_\_\_\_\_\_\_\_\_\_\_\_\_\_\_\_\_ข้อ ๑๒ ในกรณีที่เป็นการเสนอขายศุกูกที่ผู้เสนอขายมีหน้าที่ยื่นแบบแสดงรายการข้อมูลการเสนอขายศุกูกและร่างหนังสือชี้ชวน ให้ผู้เสนอขายศุกูกรายงานผลการขายศุกูกต่อสํานักงาน ตามหลักเกณฑ์ดังต่อไปนี้ ทั้งนี้ ตามแนวทางและวิธีการที่จัดไว้บนเว็บไซต์ของสํานักงาน(1) กรณีเสนอขายต่อประชาชนทั่วไป ให้รายงานผลการขายศุกูกภายในสิบห้าวันนับแต่วันสุดท้ายของแต่ละเดือนที่มีการเสนอขาย(2) กรณีเสนอขายต่อผู้ลงทุนสถาบัน ผู้ลงทุนรายใหญ่พิเศษ หรือผู้ลงทุนรายใหญ่ ให้รายงานผลการขายศุกูกภายในสิบห้าวันนับแต่วันปิดการเสนอขายข้อ ๑๓ ในกรณีมีเหตุจําเป็นทําให้ผู้เสนอขายศุกูกไม่สามารถยื่นแบบรายงานตามข้อ 12 ต่อสํานักงานภายในระยะเวลาที่กําหนด ผู้เสนอขายศุกูกนั้นอาจขอผ่อนผันการส่งแบบรายงานดังกล่าวโดยต้องทําเป็นหนังสือถึงสํานักงานก่อนวันครบระยะเวลาที่กําหนดพร้อมทั้งชี้แจงเหตุผลในการขอผ่อนผันและแจ้งกําหนดระยะเวลาที่จะส่งแบบรายงานนั้น และในกรณีที่สํานักงานพิจารณาเห็นว่าคําขอดังกล่าวมีเหตุจําเป็นและสมควร สํานักงานอาจผ่อนผันกําหนดระยะเวลาการส่งแบบรายงานดังกล่าวได้หมวด ๖ รายการขั้นต่ําในใบศุกูก\_\_\_\_\_\_\_\_\_\_\_\_\_\_\_\_\_\_\_\_ข้อ ๑๔ ใบศุกูก (ถ้ามี) อย่างน้อยต้องมีรายการดังต่อไปนี้(1) ชื่อทรัสต์ผู้ออกศุกูก ศุกูกทรัสต์ และผู้ระดมทุน(2) เลขทะเบียนบริษัทของทรัสต์ผู้ออกศุกูกและผู้ระดมทุน และวันที่นายทะเบียนรับจดทะเบียนบริษัท (ถ้ามี)(3) จํานวนเงินที่ออกศุกูก(4) ชื่อผู้ถือศุกูก หรือคําแถลงว่าได้ออกศุกูกนั้นให้แก่ผู้ถือ(5) ชนิด มูลค่า เลขที่ใบศุกูก (ถ้ามี) จํานวนศุกูกและจํานวนเงิน อัตราหรือสัดส่วนการจ่ายผลประโยชน์ตอบแทน และระยะเวลาการชําระคืนเงินลงทุนของผู้ถือศุกูก(6) วิธีการ เวลา และสถานที่สําหรับการชําระผลประโยชน์ตอบแทนและการคืนเงินลงทุนของผู้ถือศุกูก(7) สิทธิของผู้ถือศุกูกในกรณีที่ผู้ระดมทุนมีหนี้ก่อนที่ทรัสต์ผู้ออกศุกูกจะออกศุกูกดังกล่าว(8) ข้อจํากัดการโอนศุกูก (ถ้ามี)(9) ลายมือชื่อกรรมการผู้มีอํานาจลงนามผูกพันทรัสต์ผู้ออกศุกูกและผู้ระดมทุน หรือนายทะเบียนศุกูก(10) วันเดือนปีที่ออกศุกูกข้อ ๑๕ 15 ใบศุกูกด้อยสิทธินอกจากจะต้องมีรายการตามที่กําหนดไว้ในข้อ 14 แล้วยังต้องมีรายการดังต่อไปนี้ด้วย(1) คําบอกชื่อว่าเป็นศุกูกด้อยสิทธิ(2) สาระสําคัญของศุกูกด้อยสิทธิเกี่ยวกับสิทธิของกองทรัสต์ที่จะได้รับชําระเงินด้อยกว่าเจ้าหนี้สามัญทั่วไปของผู้ระดมทุน(3) ข้อความที่แสดงว่าผู้ถือศุกูกยินยอมผูกพันตามสาระสําคัญของศุกูกด้อยสิทธินั้น หมวด ๗ การจัดทําทะเบียนผู้ถือศุกูก \_\_\_\_\_\_\_\_\_\_\_\_\_\_\_\_\_\_\_\_ข้อ ๑๖ ภายใต้บังคับข้อ 22 ให้ทรัสต์ผู้ออกศุกูกจัดทําทะเบียนศุกูกในแต่ละรุ่น โดยทะเบียนต้องมีรายการอย่างน้อยดังต่อไปนี้(1) รายละเอียดทั่วไป (ก) ชื่อทรัสต์ผู้ออกศุกูก ศุกูกทรัสต์ และผู้ระดมทุน (ข) ชนิดศุกูก จํานวนศุกูก มูลค่าที่ตราไว้ มูลค่าที่ตราไว้ทั้งสิ้น และวันเดือนปีที่ออกศุกูก (ค) อัตราหรือสัดส่วนการจ่ายผลประโยชน์ตอบแทน กําหนดวันชําระผลประโยชน์ตอบแทนดังกล่าว วันครบกําหนดคืนเงินลงทุนของผู้ถือศุกูก และสิทธิของทรัสต์ผู้ออกศุกูกหรือผู้ถือศุกูกเกี่ยวกับการคืนเงินลงทุนให้ผู้ถือศุกูกก่อนครบกําหนด (ถ้ามี) (ง) ข้อจํากัดในเรื่องการโอน (ถ้ามี)(2) รายละเอียดของผู้ถือศุกูกแต่ละราย (ก) ชื่อ สัญชาติ และที่อยู่ของผู้ถือศุกูก (ข) เลขที่ใบศุกูก (ถ้ามี) จํานวนศุกูก และจํานวนเงินตามมูลค่าที่ตราไว้ทั้งสิ้นของศุกูกที่ถือ (ค) วันเดือนปีที่ลงทะเบียนเป็นหรือขาดจากการเป็นผู้ถือศุกูก (ง) วันเดือนปีที่ยกเลิกใบศุกูกและออกใบศุกูกแทน (ถ้ามี) (จ) วันเดือนปีที่ดําเนินการคืนเงินลงทุนให้ผู้ถือศุกูก (ฉ) เลขที่คําร้องขอให้เปลี่ยนแปลงหรือจดแจ้งรายการในทะเบียน (ถ้ามี)ในกรณีศุกูกที่ต้องจัดทําทะเบียนเป็นศุกูกชนิดไม่ระบุชื่อผู้ถือศุกูก ให้ทรัสต์ผู้ออกศุกูกระบุไว้ในทะเบียนว่าศุกูกดังกล่าวเป็นศุกูกชนิดไม่ระบุชื่อผู้ถือ และให้ปฏิบัติตามวรรคหนึ่ง (1) ด้วยข้อ ๑๗ ให้ทรัสต์ผู้ออกศุกูกเก็บรักษาทะเบียนไว้ที่สํานักงานใหญ่ของทรัสต์ผู้ออกศุกูก และให้ผู้ถือศุกูกตรวจดูได้ในระหว่างเวลาทําการของทรัสต์ผู้ออกศุกูก ในการนี้ทรัสต์ผู้ออกศุกูกจะกําหนดเวลาสําหรับการตรวจดูไว้ก็ได้แต่ต้องไม่น้อยกว่าวันละสองชั่วโมงข้อ ๑๘ ทรัสต์ผู้ออกศุกูกต้องจัดให้มีคําร้องขอให้เปลี่ยนแปลงหรือจดแจ้งรายการในทะเบียนโดยคําร้องดังกล่าวอย่างน้อยต้องมีรายละเอียดเกี่ยวกับเลขที่คําร้อง วันเดือนปีที่ยื่นคําร้อง ประเภทศุกูก จํานวนศุกูก ชื่อของผู้ถือศุกูก และวัตถุประสงค์ของการยื่นคําร้องนั้นข้อ ๑๙ ในกรณีใบศุกูกสูญหายหรือถูกทําลาย ให้ผู้ถือศุกูกยื่นคําร้องพร้อมแสดงหลักฐานการแจ้งความต่อพนักงานสอบสวน และเมื่อทรัสต์ผู้ออกศุกูกพิจารณาเห็นว่าหลักฐานถูกต้องแล้ว ให้ทรัสต์ผู้ออกศุกูกออกใบศุกูกใหม่แก่ผู้ถือศุกูกข้อ ๒๐ เมื่อทรัสต์ผู้ออกศุกูกจะงดรับลงทะเบียน ให้ทรัสต์ผู้ออกศุกูกแจ้งการงดรับลงทะเบียนนั้นเป็นการล่วงหน้าไม่น้อยกว่าเจ็ดวันทําการก่อนวันงดรับการลงทะเบียนวันแรก ต่อสมาคมตลาดตราสารหนี้ไทยในกรณีเป็นศุกูกที่ขึ้นทะเบียนกับสมาคมดังกล่าวในกรณีที่เป็นศุกูกที่มิได้ขึ้นทะเบียนกับสมาคมตลาดตราสารหนี้ไทย ให้ทรัสต์ผู้ออกศุกูกประกาศการงดรับการลงทะเบียนไว้ ณ สํานักงานใหญ่ของทรัสต์ผู้ออกศุกูกให้ผู้ถือศุกูกทราบเป็นการล่วงหน้าไม่น้อยกว่าสิบสี่วันก่อนวันงดรับการลงทะเบียนข้อ ๒๑ เว้นแต่กรณีที่กําหนดในข้อ 22 ในการจัดทําทะเบียนตามหมวดนี้ ทรัสต์ผู้ออกศุกูกอาจมอบหมายให้ตลาดหลักทรัพย์แห่งประเทศไทยหรือบุคคลผู้ได้รับอนุญาตให้บริการเป็นนายทะเบียนตามพระราชบัญญัติหลักทรัพย์และตลาดหลักทรัพย์ พ.ศ. 2535 ทําหน้าที่เป็นนายทะเบียนศุกูกและเก็บรักษาทะเบียนแทนทรัสต์ผู้ออกศุกูกก็ได้ แต่ต้องแจ้งให้ผู้ถือศุกูกที่มีรายชื่อปรากฏอยู่ในทะเบียนทราบล่วงหน้าไม่น้อยกว่าสิบสี่วันก่อนการมอบหมาย โดยทรัสต์ผู้ออกศุกูกต้องมีข้อกําหนดให้นายทะเบียนศุกูกที่ได้รับมอบหมายนั้นปฏิบัติตามหลักเกณฑ์ที่กําหนดตามประกาศนี้ด้วยข้อ ๒๒ ในกรณีที่เป็นการเสนอขายศุกูกต่อผู้ลงทุนในต่างประเทศทั้งจํานวน ให้ทรัสต์ผู้ออกศุกูกจัดให้มีทะเบียนศุกูกที่เป็นไปตามกฎหมายของประเทศที่เสนอขายศุกูก โดยทรัสต์ผู้ออกศุกูกอาจมอบหมายให้บุคคลที่เป็นนายทะเบียนหลักทรัพย์ได้โดยชอบตามกฎหมายของประเทศที่เสนอขายศุกูกดังกล่าว เป็นผู้ดําเนินการให้มีทะเบียนศุกูกได้ หมวด ๘ วันมีผลใช้บังคับของประกาศ\_\_\_\_\_\_\_\_\_\_\_\_\_\_\_\_\_\_\_\_ข้อ ๒๓ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2554 เป็นต้นไปผู้มีอํานาจลงนาม - ประกาศ ณ วันที่ 9 กุมภาพันธ์ พ.ศ. 2554 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์